KORTAJARENA IBAÑEZ (EH Bildu, 2016-12-15):
Beno laburrean, ze uste dut nire postura eta gure taldearena oso argi geratu dela. Baina onartu behar dut lehenengo momentuko urduritasun hauekin eta nire lekuan asentatze horrekin eta Sánchez anderea entzun dudanean, ba momentu batez pentsatu dudala bere txanda bukatu dela eta alderdi Popularrarena hasi dela. Eta egia esan, timadores bezalako hitzak erabiltzea egitan horrek utzi nau zur eta lur.
Eta Imanol Zuberoren hitzak ekarriko ditut berriro ona. Imanol Zuberok esaten zuen que jetas hay en todos los sitios. Entre los perceptores de la RGI, pero también en los consejos de administración y en los grupos políticos, y en las sociedades gastronómicas. En todos los sitios.
Baino desde luego guk lehenago ere argi utzi dugu, guretzako hori ez dela protekzio sistemak duen disfuntzionaltasun handiena. Eta bai arrazoi duzu guk adostasun eta akordio horretan, bai guk eta bai Elkarrekin Podemoseko kideak, linea gorri hori markatu genuen. Eta esan genuen ez genuela horrelako esaldirik nahi akordio batean. Hori egia da. Egi borobila. Eta guretzat firme mantenduko garen elementu horietako bat izango da.
Ezin dugu RGI-aren inguruko eztabaida fraudearen inguruan kokatu. Horrek berriz ere laguntza, prestazio horiek jasotzen dituzten pertsonengan jartzen ditu, horien bizkarrean jartzen ditu kulpa guztiak. Eta hori onartezina da. Ez ditugu beste disfuntzionaltasun batzuen ardurak beraiengan jarriko.
Eta hori egia da, guretzako linea gorri bat da. Eta gainera benetan, RGI-aren inguruan ematen den ustezko iruzur hori % 3 eta 5aren artekoa da . Hori da RGI-aren inguruan eta babes sistemaren inguruan zuen taldeek duten kezka nagusiena? Ezin dut sinistu.
Gurea inor bazterrean utziko ez duen proiektu bat da, eta murrizketarik gabeko herri bat dugu helburu. Eta horretan saiatuko gara datozen ekimenetan ere. Eta RGI-aren inguruko eztabaida honetan ere ikuspuntu hori eramango dugu gainera. Gizarte politikarik onenak ez direlako enplegua sartzen dutenak, gizarte politikarik onenak pertsonen bizitza baldintzak duintzen dituzten politikak direlako.
Bizitza proiektu horiek aurrera eramateko gaitasuna eskaintzen dutenak, eta zoriontasun proiektuak aurrera eramateko aukera ematen dutenak direlako.
Laura Garridori esango nioke politika sozialetan, politika sozialez ari garenean, guk nahiago dugula inbertsio sozialaz hitz egitea gastu sozialaz hitz egitea baino. Ze askotan ahaztu egiten dugu herritarren bizitza proiektuetaz hitz egiten ari garela eta bizitza proiektu duin bat aurrera eramatea eskubide bat dela. Eta horretan inbertitu beharra dagoela. Pertsonen zoriontasunean inbertitu beharra dagoela.
Eta batzuetan gastu sozialaren inguruko eztabaida horrek badu arrisku bat. Ze gehienetan gastu sozialaren aipu hau egiten denean, askotan diskurtsoak bukatzen du nola gizarte politikan gehiegizko kantitateak gastatzen direnaren inguru horretan bukatzen duten eztabaida horiek. Eta horiek benetan ekidin beharrekoak dira gure ustez Legebiltzar honetan.
Erantzun horiei esango nizueke, asko gustatzen zait niri Pepe Mujica aipatzea, eta hark esaten zuen sabela ondo beteta dutenek bakarrik hitz egiten dutela, esaten dutela gizarte gaietan diru asko gastatzen dela, eta hori ez dezagun ahantzi.
Eta azkenik bukatzeko galderatxo bat. Enplegua sortzea baldin bada gizarte politikarik onena, eta RGI-a Lanbideko orientatzaileek kudeatzen baldin badute, eta orientatzaile horiek RGI-a kudeatzen pasatzen baldin badute bere lan denboraren zati hain handi bat, nola egingo diogu aurre erronka honi? Nola aurre egingo diogu gizarte politika sistema sendo bat egiteko eta aurrera eramateko erronka honi? Nola? Nik egia esan ez dut biderik aurkitzen.
Eskerrik asko.